stanford-oval/wikipedia huggingface dataset:
איזבל לרוסה
ביוגרפיה

לרוסה נולדה בארצות הברית, אנאפוליס לאם קובנית ואב אמריקאי. לרוסה האזינה למוזיקה בתדירות רבה עוד בצעירותה. היא הלכה למועדוני ג'אז עם אביה, שם ניגן בסקסופון, אחיה ניגן בגיטרה, והיא שרה לצדם.
ביוגרפיה > קריירה

ב-8 בספטמבר 2021, הוציאה לרוסה את סינגל הבכורה שלה "16 Candles". היא הוציאה את הסינגלים הבאים "Closer" ו-"Gameboy" בשנת 2021. ב-26 בינואר 2022, הוציאה את הסינגל "Therapy". בחודש לאחר מכן הוציאה את הסינגל "Haunted", שהיה הסינגל המוביל מתוך מיני-אלבום הבכורה שלה, I'm Watching You. השיר יצא לאור לצד הווידאו קליפ הראשון שלה, ששימש כחלק ראשון בסדרת שלושה חלקים שיחד יוצרים סרט קצר. הסינגל השני, "Help", יצא לאור ב-15 באפריל 2022. המיני-אלבום יצא לאור ב-24 ביוני 2022, לצד סרט קצר שנכתב ובוים על ידי לרוסה עצמה.
ב-26 באוגוסט 2022, הוציאה את הסינגל "Heartbeat". לרוסה גם כתבה שלושה שירים מתוך המיני-אלבום של חבר נוסף בחברת התקליטים שלה – ארי עבדול, Fallen Angel. ב-28 באוקטובר 2022, הוציאה את הסינגל "I'm Yours", שהפך לשיר הפריצה שלה לאחר שהפך ויראלי בטיקטוק. "I'm Yours" יצא לאור לצד גרסה מהירה של השיר. ב-13 בספטמבר 2023 היא הוציאה את השיר "Older". ב-13 בדצמבר הוכרז שהיא תשמש כמופע הפתיחה של סיבוב ההופעות Young Forever Tour של הזמרת נסה בארט. ב-24 במרץ 2023, לרוסה הוציאה את המיני-אלבום השני שלה, You Fear the God That Loves You. ב-29 במרץ 2024, היא הוציאה את הסינגל "Favorite".
אומנות

לרוסה מעורבת מאוד בהיבטים חזותיים של הקריירה שלה. היא כתבה את השירים שלה וביימה כל קליפ עבור מיני-אלבום הבכורה שלה, I'm Watching You.
הקליפ של "I'm Yours" נכתב וביים על ידי לרוסה. המוזיקה שלה תוארה ככזו המתמקדת בפופ אלטרנטיבי, פופ אפל, ואלקטרופופ.
דיסקוגרפיה > מיני-אלבומים

2022: I'm Watching You
2023: You Fear the God That Loves You
הערות שוליים

↑  Neira, Daniel (2023-08-06). "Lollapalooza: Isabel LaRosa and Ari Abdul, two Latinas taking over Alternative music". HOLA (באנגלית אמריקאית). נבדק ב-2023-12-20.
1 2  Padin, Malvika (2022-10-28). "Alt-pop sensation Isabel LaRosa digs into having a crush on "i'm yours"". Earmilk (באנגלית אמריקאית). נבדק ב-2022-11-12.
1 2  "VIDEO: INTERVIEW – Isabel LaRosa Says Visuals From Movies + TV Shows Help Shape The Sonics of Her Music, Talks Debut EP". B-Sides (באנגלית אמריקאית). 2022-06-24. נבדק ב-2022-11-12.
↑  Mallory, Jordan (2022-12-15). "We Can All Finally Be Young Forever Because Nessa Barrett Is Going On Tour!". The Honey POP (באנגלית אמריקאית). נבדק ב-2022-12-20.
↑  Polo, Maxamillion (24 במרץ 2023). "Isabel LaRosa Casts a Spell on Us in 'YOU FEAR THE GOD THAT LOVES YOU'". Ones to Watch (באנגלית). נבדק ב-2024-02-01. {{cite web}}:  (עזרה)
↑  "Isabel LaRosa | 'Creative control is always going to be super important to me'". whynow (באנגלית). נבדק ב-2022-11-12.
1 2  Malvika Padin (28 באוקטובר 2022). "Alt-pop sensation Isabel LaRosa digs into having a crush on "i'm yours"". Earmilk. {{cite web}}:  (עזרה)
↑  Alessandra Ricon (10 ביולי 2023). "Isabel LaRosa Crafts a Magnetic, Undeniable Atmosphere in "eyes don't lie"". Ones to Watch. {{cite web}}:  (עזרה)
קורי היים

| --- | --- |

 לידה:  23 בדצמבר 1971 טורונטו, אונטריו, קנדה 
 פטירה:  10 במרץ 2010 (בגיל 38) ברבנק, ארצות הברית 
 מקום קבורה:  קנדה 
 מדינה:  קנדה קנדה
 תקופת הפעילות:  1981–2010 (כ־29 שנים) 
 מקום לימודים:  Zion Heights Junior High School 
 http://www.coreyhaim.us
 פרופיל ב-IMDb
 
קורי איאן היים (באנגלית: Corey Ian Haim;‏ 23 בדצמבר 1971 – 10 במרץ 2010) היה שחקן קנדי-יהודי, שנודע בעיקר בשל מספר סרטים וסדרות טלוויזיה בהן כיכב כנער בשנות ה-80.
ביוגרפיה

היים נולד בטורונטו, קנדה. הוא בנם של ג'ודי, ישראלית לשעבר, וברני, איש מכירות קנדי ממוצא יהודי. בילדותו למד בקורס למשחק, ובשנים 1982–1986 כיכב בסדרת הטלוויזיה הקנדית "The Edison Twins". תפקידו הקולנועי הראשון היה בסרט "בן בכור" לצד שרה ג'סיקה פרקר.
ב-1985 הופיע בתפקיד ראשי בסרט "קליע הכסף", המבוסס על ספרו של סטיבן קינג, וגילם את מרטי, ילד נכה שהורג כומר שהפך לאיש-זאב. באותה שנה הופיע בסרט "הרומן של מרפי", לצידה של סאלי פילד. פריצתו הגדולה הייתה בסרט "לוקאס" ב-1986, בו כיכב בתפקיד הראשי וזכה לביקורות חיוביות. ב-1987 כיכב בסרט הערפדים הנודע "נשיכות קטנות", בסרט הופיע גם קורי פלדמן, עמו שיתף פעולה במספר תפקידים בהמשך. כן הופיע היים בסרטים: "מעריץ אלמוני" לצידה של קלי פרסטון, "נהיגה במבחן" (1988), "מעקב גורלי" (1988) ו"חלום שהתגשם" (1989). בתקופה זו גם הוציא סרט וידאו תיעודי על חייו, בשם "Corey Haim: Me, Myself, and I".
בשנות ה-90 הופיע היים במספר סרטים, בהם "חבורת הרולר בליידס" (1991), "חלום שהתגשם 2" (1995), ו"תואר בחבלה" (1996), אותו גם הפיק. בנוסף הופיע במספר סרטים שיצאו ישירות לווידאו, וכן במשחק הווידאו "Double Switch". ב-1997 הכריז על פשיטת רגל. בשנות ה-2000 ניסה לחזור לשחק בתפקידים משניים בסרטים, ובמקביל החל תהליך גמילה מסמים. ב-2006 הקים עם ידידו קורי פלדמן את הצמד "The Two Coreys", ויחד העלו ב-2007 תוכנית ריאליטי-אימפרוביזציה בשם זה, שליוותה את חייהם של השניים. ב-2008 החליטה רשת הטלוויזיה האמריקאית A&E, בה שודרה התוכנית, על הפסקת שידורה באמצע העונה השנייה; בתקופה זו סירב פלדמן להמשיך להופיע עם היים עד שלא יעבור גמילה מהתמכרותו החוזרת לסמים.
היים המשיך להופיע במספר סרטים, בהם תפקיד אורח בסרט "קראנק: מתח גבוה" (2009).
ביוגרפיה > פטירתו

ב-10 במרץ 2010 אושפז עקב לקיחת מנת יתר של תרופות מרשם, שהתגלתה מאוחר יותר כדלקת ריאות שהחמירה עקב חוסר טיפול. בבית החולים ברבנק, קליפורניה היים נפטר באותו יום, בגיל 38.
הערות שוליים

↑  עירית לינור, לכל הרוחות  - אולי זה נשמע חולני, אבל לערפדים יש סקסאפיל. הסרט "נשיכות קטנות", חדשות, 8 ביוני 1989
קולנוע - מפחידון בקושי - "נשיכות קטנות" (ארצות הברית 1987), "העולם הזה", גיליון 2695 מ-24 באפריל 1989, עמוד 24
↑  איתמר זהר, הנשיכה האחרונה של קורי היים, באתר הארץ, 15 במרץ 2010
↑  איתמר זהר, כוכב סרטי הנעורים קורי היים מת בגיל 38, ככל הנראה ממנת יתר, באתר הארץ, 11 במרץ 2010
| --- | --- |
בקרת זהויות :  PLWABN: 9810639011405606  BIBSYS: 98043006  BNE: XX1309460  BnF: cb140285055 (data)  GND: 1027883362  ISNI: 0000 0000 7729 1513  LCCN: n92058095  MusicBrainz: cdf813b6-2f72-4016-b907-48677236212b  NKC: js20100330002  NTA: 07357757X  SUDOC: 160120349  VIAF: 29731934   WorldCat (עם VIAF): 29731934
בין המילים

"בין המילים" הוא אלבום האולפן השלישי של הזמרת-יוצרת הישראלית בטי. הוא יצא לאור במרץ 2009 בהוצאת חברת התקליטים פטיפון (הוצאה עצמית). מתוך האלבום יצאו ארבעת הסינגלים: "רק הרוח", "האמת שלנו" / "Nuestra Verdad", "רעל" ו"בין המילים" (שיר הנושא מתוכו). זהו האלבום הראשון של הזמרת שיצא תחת השם "בטי".
השיר "רעל" שנכלל באלבום ופורסם כסינגל השלישי מתוכו, הוקלט מחדש על ידי בטי והופק בשנית על ידי הדי ג'יי הישראלי עופר ניסים. מעבר לכך שהשיר הפך ללהיט מועדונים, הוחלט בשנת 2023 להעמיד אותו כמועמד במצעד הלהיטים הגדולים של עופר ניסים. ישנן שתי עטיפות לרמיקס של ניסים; האחת כוללת את הכיתוב "Offer Nissim Pres. Betty – Poison", בעוד שהשנייה כוללת את הכיתוב: "עופר ניסים מציג: בטי – רעל". בהמשך, עבדו שוב כאשר יצא השיר "Gracias a la Vida".
רקע והפקה

אלבומה השלישי של בטי "בין המילים" יצא במרץ 2009, בהפקה עצמית, ושמה הפרטי שונה מ"בתי" ל"בטי". באלבום זה שבה לשתף פעולה עם שמוליק דניאל כמפיק המוזיקלי; שיריו נכתבו על ידה. באלבום ישנן נגיעות מוזיקליות לטיניות לשורשיה הלטיניים הבאים לידי ביטוי בשני שירים המתורגמים מעברית לספרדית ("Nuestra Verdad" ו-"Soledad"). שיר מהאלבום בספרדית זכה להשמעות בתחנות רדיו בבואנוס איירס בארגנטינה, ובעקבותיו הוזמנה להתארח ולשיר דואט עם הזמרת-יוצרת הארגנטינאית טרסה פרודי (אנ').
בשנה זו פנה אל בטי הדי ג'יי והמפיק המוזיקלי עופר ניסים והציע להפיק גרסת רמיקס לשיר שלה "רעל" מתוך האלבום. השיר הפך ללהיט מועדונים ובעקבותיו שיתפו השניים פעולה גם ביצירת רמיקס לשיר "Gracias a la Vida" (הידוע מביצועה של הזמרת מרסדס סוסה), בביצועה הקולי של בטי, שיצא בשנת 2011.
עטיפה

עטיפת האלבום המקורית שפורסמה במרץ 2009 כללה את הכיתוב "בטי: בין המילים". עם זאת, עטיפה נוספת שפורסמה במרוצת השנים כללה את הכיתוב "בטי פבלו: בין המילים". בשתיהן נראית הזמרת כשהיא מביטה לכיוון המצלמה – התמונות זהות מלבד הכיתוב המופיע בצד העליון והימני של האלבומים.
רשימת רצועות

| בין המילים> מס' | בין המילים> שם | בין המילים> משך | בין המילים>  | בין המילים>  | בין המילים>  | בין המילים>  | בין המילים>  | בין המילים>  | בין המילים>  |
| --- | --- | --- | --- | --- | --- | --- | --- | --- | --- |
| 1. | בין המילים  | 2:57 |  |  |  |  |  |  |  |
| 2. | האחרון שיגיד  | 3:30 |  |  |  |  |  |  |  |
| 3. | התמונה הגדולה  | 2:51 |  |  |  |  |  |  |  |
| 4. | האמת שלנו  | 3:42 |  |  |  |  |  |  |  |
| 5. | מקום חדש  | 2:18 |  |  |  |  |  |  |  |
| 6. | יום לפנינו  | 3:15 |  |  |  |  |  |  |  |
| 7. | רעל  | 4:13 |  |  |  |  |  |  |  |
| 8. | רק רוח  | 3:17 |  |  |  |  |  |  |  |
| 9. | האביר שלי  | 3:05 |  |  |  |  |  |  |  |
| 10. | יכולתי להיות  | 3:14 |  |  |  |  |  |  |  |
| 11. | אהובי וכוחי  | 3:39 |  |  |  |  |  |  |  |
| 12. | Soledad  | 2:58 |  |  |  |  |  |  |  |
| 13. | Nuestra Verdad  | 3:44 |  |  |  |  |  |  |  |
| 14. | רעל (רמיקס)   | 4:37 |  |  |  |  |  |  |  |
| משך כולל: | משך כולל: | 44:40 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | מרץ 2009 | תקליטור • הורדה דיגיטלית | פטיפון |  |
| ישראל | 7 ביולי 2009 | תקליטור | פליי |  |
הערות שוליים

1 2 3 4 5 6 7  בין המילים, 2017-02-14, נבדק ב-2024-10-24
↑  נסה אותי, 2004-01-01, נבדק ב-2024-10-24
↑  Poison (Offer Nissim Presents Betty Pablo), 2008-01-01, נבדק ב-2024-10-24
↑  מצעד הלהיטים הגדולים של עופר ניסים, באתר list.mako.co.il
↑  Poison (Offer Nissim Presents Betty Pablo) - Club Mix, 2008-01-01, נבדק ב-2024-06-15
↑  עופר ניסים* מציג: בטי* – רעל
1 2  Offer Nissim Official (2012-02-07), Offer Nissim and Itay Kalderon Feat. Ortega Gracias a La Viva, נבדק ב-2024-10-24
1 2  בטי* – Within The Words - בין המילים
| בטי פבלו |
| --- | --- | --- |
| אלבומי אולפן | פרפרים • נסה אותי • בין המילים • בדלת הראשית |  |
| מיני-אלבומים | Betty Pablo |  |
| סינגלים | "רעל" • "Gracias a la Vida" • "עוד לא אהבתי די" • "עד שתבין אותי" |  |
| ערכים קשורים | עופר ניסים • "אביב או אייל" |  |
2012 European Black Album Tour

2012 European Black Album Tour או The Metallica Vacation Tour 2012 היה סיבוב ההופעות השלושים ושניים של להקת הת'ראש מטאל מטאליקה, אשר החל ב-7 במאי 2012 והסתיים ב-10 ביוני באותה שנה, וזה נערך לכבוד ציון 20 שנים ליציאתו לאור של אלבום האולפן החמישי שלה, Metallica. בסיבוב זה נהגה לבצע הלהקה בהופעותיה את האלבום במלואו, אך בסדר הפוך.
רשימת שירים

רשימת השירים הבאה מייצגת את הופעת הלהקה בסטאד דה פראנס, סן דני, צרפת ב-12 במאי 2012 ואינה מייצגת בהכרח הופעות אחרות שהתקיימו במסגרת סיבוב זה.
"Hit the Lights"
"Master of Puppets"
"No Remorse"
"For Whom the Bell Tolls"
"Hell and Back"
Metallica
"The Struggle Within"
"My Friend of Misery"
"The God That Failed"
"Of Wolf and Man"
"Nothing Else Matters"
"Through the Never"
"Don't Tread on Me"
"Wherever I May Roam"
"The Unforgiven"
"Holier Than Thou" / סולו תופים של לארס אולריך
"Sad but True" / סולו בס של רוברט טרוחיו
"Enter Sandman"
הדרן
"Battery"
"One"
"Seek & Destroy"
הופעות

| # | תאריך | עיר | מדינה | מתחם | מופע חימום | נוכחות | הכנסות |
| --- | --- | --- | --- | --- | --- | --- | --- |
| 1. | 7 במאי 2012 | פראג | צ'כיה | זירת זינוט טיפ | גוג'ירה, משין הד |  |  |
| 2. | 8 במאי 2012 | בלגרד | סרביה | פארק אושצ'ה | גוג'ירה, משין הד |  |  |
| 3. | 10 במאי 2012 | ורשה | פולין | פסטיבל סוניספר | גוג'ירה, משין הד |  |  |
| 4. | 12 במאי 2012 | סן דני | צרפת | סטאד דה פראנס | גוג'ירה, הקילס | 72,975 / 72,975 | $6,431,760 |
| 5. | 13 במאי 2012 | אודינה | איטליה | אצטדיון פריולי | גוג'ירה, משין הד |  |  |
| 6. | 23 במאי 2012 | אוסלו | נורווגיה | ואלה חובין | גוג'ירה, מסטודון | 39,993 / 39,993 | $4,604,146 |
| 7. | 25 במאי 2012 | ליסבון | פורטוגל | רוק בריו |  |  |  |
| 8. | 26 במאי 2012 | מדריד | ספרד | פסטיבל סוניספר |  |  |  |
| 9. | 28 במאי 2012 | ורכטר | בלגיה | פארק הפסטיבלים | גוג'ירה, סאונדגארדן, צ'אנל זירו, מסטודון, גוסט |  |  |
| 10. | 30 במאי 2012 | איוורדון לה בן | שווייץ | פסטיבל סוניספר |  |  |  |
| 11. | 1 ביוני 2012 | נירנברג | גרמניה | פסטיבל רוק אים פארק |  |  |  |
| 12. | 2 ביוני 2012 | נירבורגרינג | גרמניה | פסטיבל רוק אם פארק |  |  |  |
| 13. | 4 ביוני 2012 | הלסינקי | פינלנד | פסטיבל סוניספר | גוג'ירה, משין הד, גוסט |  |  |
| 14. | 6 ביוני 2012 | הורסנס | דנמרק | כלא המדינה באוויר הפתוח | גוג'ירה, מסטודון | 40,000 / 40,000 | $4,331,340 |
| 15. | 9 ביוני 2012 | פארק דונינגטון | אנגליה | פסטיבל דאונלוד |  |  |  |
| 16. | 10 ביוני 2012 | ניקלסדורף | אוסטריה | פסטיבל נובה רוק |  |  |  |
שירים שבוצעו בסיבוב ההופעות > שירי מטאליקה

| אלבום | שיר | פעמים |
| --- | --- | --- |
| Kill 'Em All (1983) | "Hit the Lights" | 16 |
| Kill 'Em All (1983) | "The Four Horsemen" | 2 |
| Kill 'Em All (1983) | "No Remorse" | 3 |
| Kill 'Em All (1983) | "Seek & Destroy" | 16 |
| Ride the Lightning (1984) | "Fight Fire with Fire" | 5 |
| Ride the Lightning (1984) | "Ride the Lightning" | 2 |
| Ride the Lightning (1984) | "For Whom the Bell Tolls" | 16 |
| Ride the Lightning (1984) | "Creeping Death" | 1 |
| Master of Puppets (1986) | "Battery" | 6 |
| Master of Puppets (1986) | "Master of Puppets" | 16 |
| ...And Justice for All (1988) | "Blackened" | 5 |
| ...And Justice for All (1988) | "One" | 16 |
| ...And Justice for All (1988) | "The Shortest Straw" | 6 |
| Metallica (1991) | "Enter Sandman" | 16 |
| Metallica (1991) | "Sad but True" | 16 |
| Metallica (1991) | "Holier Than Thou" | 16 |
| Metallica (1991) | "The Unforgiven" | 16 |
| Metallica (1991) | "Wherever I May Roam" | 16 |
| Metallica (1991) | "Don't Tread on Me" | 16 |
| Metallica (1991) | "Through the Never" | 16 |
| Metallica (1991) | "Nothing Else Matters" | 16 |
| Metallica (1991) | "Of Wolf and Man" | 16 |
| Metallica (1991) | "The God That Failed" | 16 |
| Metallica (1991) | "My Friend of Misery" | 16 |
| Metallica (1991) | "The Struggle Within" | 16 |
| Reload (1997) | "Fuel" | 5 |
| Beyond Magnetic (2011) | "Hell and Back" | 13 |
משתתפים

ג'יימס הטפילד - זמרה, גיטרת קצב, גיטרה מובילה
קירק האמט - גיטרה מובילה, גיטרת קצב, קולות רקע
רוברט טרוחיו - בס, קולות רקע
לארס אולריך - תופים
רביית בתולים

רביית בתולים (גם: רביית בתולין ובלועזית פרתנוגנזה) היא סוג של רבייה אל-זוויגית. זהו מצב שבו זוויג נקבי מעמיד צאצאים בלא הפריה. הוא עושה זאת בעזרת אברי ההפריה המינית, וכל הצאצאים של היצור הזה הם בעלי חומר תורשתי זהה לו. האבקה עצמית בצמחים אינה רביית בתולים, מפני שהיא כרוכה בהפריה, ואילו רבייה א-מינית של צמחים בייחורים אינה רביית בתולים, מפני שאין בה שימוש באברי ההפריה המינית.
התופעה הזו קיימת בעולם החי ובעולם הצומח. מינים טקסונומיים המתרבים ברביית בתולים שייכים במקרים רבים לסוגים טקסונומיים שבהם שאר המינים הטקסונומיים מתרבים ברבייה מינית. ידועים מקרים שבהם הכלאה בין מינים טקסונומיים דומים יוצרת יצור כלאיים המתרבה ברביית בתולים.
בכמה מינים של חרקים, הנקבה מבצעת את פעולת הרבייה ללא עזרת הזכר. באופן רגיל, הוולדות הנקביים הבוקעים מביצים בלתי-מופרות אלו ימשיכו באותה דרך ליצור את הדור הבא. אך לעיתים, בעונה עם תנאי-קיום קשים, יכולות הנקבות לעבור הפריה מינית שבעקבותיה הן תטלנה ביצים עמידות עם זכרים ונקבות.
בכמה מינים רביית הבתולים היא הנורמה הרווחת, והזכרים חסרים לגמרי או נדירים ביותר. ישנם גם מינים, כמו חלק מהמינים של התולעים הנימיות, בהם צצים זכרים רק במצבי עקה. דהיינו, במצב בו השרידה הופכת לקשה, חלק מהנקבות הופכות לזכרים והאוכלוסייה עוברת מרביית בתולין לרבייה מינית. כך גדל הגיוון הגנטי באוכלוסייה וגדל גם הסיכוי, שחלק ממנה ישרוד את מצב העקה.
במינים אחרים, רביית הבתולים מוגבלת ללידת זכרים בלבד, כגון אצל הדבוראים, שזכריהם נולדים מביצים בלתי מופרות, להבדיל מהנקבות, שכולן נולדות מביצים מופרות.
יש גם מינים כדוגמת פרפר-המשי, טוואי האלון וארבה-המדבר, המקיימים רביית-בתולים אקראית: מן הביצים הלא-מופרות יכולים לבקוע לעיתים זכרים ולעיתים (בהטלה אחרת) נקבות.
רביית בתולים תועדה גם בתרנגול הודו, כריש, כוח ענק, פיתון, תנין ועוד. למעשה, באופן תאורטי כל בעלי החוליות למעט יונקים מסוגלים לרביית בתולין.
יעילות רביית הבתולים

רביית הבתולים ברוב המינים המקיימים אותה היא תחליף לרבייה מינית שהמין יכול ליצור. במקרים שבהם אין זכרים בסביבה יוכל המין להמשיך ולהתרבות גם ללא צורך בזוויג הזכרי ובכך לשמר את עצמו. מאידך גיסא, רביית בתולים מפחיתה את הגיוון הגנטי באוכלוסייה בהשוואה לרבייה מינית, ובכך מפחיתה את יכולת המין להסתגל לתנאי סביבה משתנים.
ראו גם

רבייה מינית
רבייה
כנימות
שיבוט
האבקה עצמית
הערות שוליים

↑  רְבִיַּת בְּתוּלִים במילון ביולוגיה כללית (תשס"ט), 2009, באתר האקדמיה ללשון העברית
↑  "רְבִיַּת־בְּתוּלִים" באנציקלופדיית החי והצומח של ארץ ישראל, כרך 2 – "חסרי חוליות יבשתיים", בעריכת גרשום לוי, הוצאת משרד הביטחון , עמ' 163
↑  סוכנויות הידיעות, ‏לראשונה: תנינה שנשמרה בבידוד הכניסה את עצמה להריון, באתר מעריב אונליין, 8 ביוני 2023.
| --- | --- |
בקרת זהויות :  NLI: 987007565498105171  BNE: XX5047201  BnF: cb12308195p (data)  GND: 4298865-2  LCCN: sh85098338  NKC: ph890246 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
ג'יימס גראהם באלארד

ג'יי. ג'י. באלארד
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ג'יימס גראהם באלארד (באנגלית: James Graham Ballard; ‏15 בנובמבר 1930 – 19 באפריל 2009) היה סופר בריטי, מהידועים בסופרי "הגל החדש" של המדע הבדיוני. ספריו המוכרים ביותר הם "קראש" השנוי במחלוקת, והרומן האוטוביוגרפי "Empire of the sun" (תורגם לעברית בשם "קיסרות השמש"), העוסק בחוויותיו במלחמת העולם השנייה במחנה מעצר יפני. שני הספרים עובדו לסרטים: "אימפריית השמש", שביים סטיבן ספילברג ב-1987 ו"קראש", שביים דייוויד קרוננברג ב-1996.
שם התואר האנגלי "Ballardian", שפירושו "דומה או מזכיר את המצבים המתוארים ביצירתו של ג'. ג. באלארד, בעיקר נופים עגומים שנוצרו על ידי בני האדם וההשפעות הפסיכולוגיות, הטכנולוגיות, הסוציאליות והסביבתיות שהתפתחו בהם", נכלל במילון קולינס.
חייו

אביו של באלארד היה כימאי של חברת טקסטיל גדולה, ומונה ליושב ראש והמנהל של החברה בשאנגחאי, שם נולד באלארד. באלארד בילה את ילדותו המוקדמת בהתיישבות הבינלאומית בשאנגחאי, אשר בה שלטו האינטרסים הבריטיים בין השנים 1843 ל-1941. הוא נשלח ללמוד בקתדרלה של שנגחאי. אחרי פרוץ מלחמת סין–יפן השנייה, נאלצה משפחתו של באלארד לפנות באופן זמני את ביתה בפרברים ולשכור בית בדרום שאנגחאי על מנת להימנע מפגיעה על ידי הכוחות הלוחמים. לאחר שכבשו היפנים את שאנגחאי נשלח באלארד עם משפחתו למחנה מעצר לאזרחי אויבותיה של יפן, שבו שררו תנאים קשים. במחנה זה הוחזקו בני המשפחה עד סוף המלחמה ולאחריה הם שבו לאנגליה.
באלארד החל ב-1949 בלימודי רפואה באוניברסיטת קיימברידג', מתוך שאיפה לעסוק בפסיכיאטריה. במקביל עסק בכתיבת סיפורים קצרים אוונגרדיים. במהלך לימודיו החליט כי ברצונו לעסוק בספרות כעיסוק מרכזי. הוא נטש את לימודי הרפואה ועסק בעבודות שונות. בין היתר שירת בחיל האוויר המלכותי הבריטי במשך שנתיים, שבהן הוצב בקנדה ונחשף למדע הבדיוני בהשפעת כתבי עת אמריקניים. לאחר הצלחת ספרו הארוך הראשון, "The wind from nowhere" (הרוח משום-מקום) שיצא לאור ב-1961, הפך באלארד לסופר מקצועי שפרנסתו על הספרות.
ספריו שתורגמו לעברית

חברת החלומות בעב"ם, תרגם יורם שרת, ספרית מעריב, תל אביב, 1981.
קיסרות השמש, תרגם מרדכי ברקאי, זמורה-ביתן, תל אביב, 1991.
קראש, תרגמה לי עברון-ועקנין, הוצאת גוונים, תל אביב, 2000.
רב-קומות, תרגם והוסיף אחרית דבר ד"ר עמיר מינסקי, הוצאת בבל, תל אביב, 2023.
לקריאה נוספת

Ballard, James Graham. Miracles of Life: Shanghai to Shepperton. An Autobiography. London: Fourth Estate, 2008.
Baxter, Jeannette. J.G. Ballard. London & New York: Continuum, 2008.
Baxter, John. The inner man: the life of J.G. Ballard. London: Weidenfeld & Nicolson, 2011.
Brigg, Peter. J.G. Ballard. San Bernandino, CA: Borgo Press, 1985.
Delville, Michel. J.G. Ballard. Plymouth, U.K. in association with the British Council: Northcote House, 1998.
Gąsiorek, Andrzej. J.G. Ballard. Manchester & New York: Manchester University Press Distributed exclusively in the USA by Palgrave, 2005.
Luckhurst, Roger. The Angle between Two Walls: The Fiction of J.G. Ballard. Liverpool: University of Liverpool Press, 1996.
McGrath, Rick (ed.). The JG Ballard Book. The Terminal Press. 2013.
McGrath, Rick (ed.). Deep Ends: The JG Ballard Anthology 2014. The Terminal Press. 2014.
Oramus, Dominika. Grave New World. Warsaw: University of Warsaw, 2007.
Pringle, David. Earth is the Alien Planet: J.G. Ballard's Four-Dimensional Nightmare. San Bernardino, CA: The Borgo Press, 1979.
Stephenson, Gregory. Out of the Night and into the Dream: A Thematic Study of the Fiction of J.G. Ballard. New York: Greenwood Press, 1991.
הערות שוליים

↑   יובל פלוטקין, באלארד מעצב בכישרון עולם מסויט, אלים וניהיליסטי, באתר הארץ, 19 ביולי 2023
| --- | --- |
בקרת זהויות :  NLI: 987007277740605171  PLWABN: 9810637488705606  BIBSYS: 90199005  BNE: XX1721261  BnF: cb11890003k (data)  CANTIC: a10447581  CiNii: DA01325860  GND: 118656929  ICCU: CFIV011089  ISNI: 0000 0001 2095 562X  LCCN: n79043442  LNB: 000003288  MusicBrainz: 59072ef6-1995-47a8-9ad2-5189301d04ec  NDL: 00432182  NKC: jn19990000409  NLA: 36171562  NLG: 66079  NLK: KAC199601492  NSK: 000041517  NTA: 068877056  RERO: 02-A002963942  SELIBR: 176668  SNAC: w69w19vw  SUDOC: 02670255X  Trove: 1223659  ULAN: 500450227  VIAF: 9842556   WorldCat (עם VIAF): 9842556 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
אריאל פורמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  21 בנובמבר 1943 תל אביב-יפו, פלשתינה (א"י)
 פטירה:  18 בפברואר 2016  (בגיל 72) נהריה, ישראל
 מדינה:  ישראל 
 תקופת הפעילות:  1961–2016 (כ־55 שנים)
 מספר צאצאים:  2 
 פרופיל ב-IMDb
 
אריאל פורמן (21 בנובמבר 1943 – 18 בפברואר 2016) היה שחקן ומדבב ישראלי
ביוגרפיה

פורמן נולד וגדל בתל אביב, סיים את לימודיו התיכוניים בגימנסיה "שלוה". בנעוריו השתתף בפעולות חוג הבימה לנוער.
את שירותו בצה"ל עשה בלהקת פיקוד מרכז. חבריו ללהקה היו יגאל חרד, אושיק לוי, שלמה וישינסקי, חדווה עמרני, דוד טל ומיקי כהן. בשנת 1962 הפיקה הלהקה את התוכנית "חיילים יצאו לדרך", בה הופיע לראשונה השיר שנשא את שמה. שאר השירים בתוכנית לא הפכו ללהיטים, ולכן התוכנית לא הוקלטה. השיר בוצע שוב גם בתוכנית "למה כובע?" שנה אחר כך, ולצידו הופיעו השירים "טוויסט מולדת" ו"שניים עם גיטרה". תוכנית זו הוקלטה על גבי שני תקליטונים בשם "חיילים יצאו לדרך" ו"טוויסט מולדת". באוקטובר 1963 הקליטו מספר חיילים מן הלהקה את "שיר השכונה" ו"הורה אהבה", כביכול על ידי "להקת השכונה" ששמות חבריה לא צוינו; הייתה זו יוזמה פרטית בעקבותיה נשפטו החיילים. לאחר שחרורו מהצבא, למד בסטודיו לדרמה של אוטה הגן וסטלה אדלר בניו יורק.
השתתף בהצגות בתיאטראות רבים וביניהם, החמאם, האהל, גיורא גודיק, הבימה, התיאטרון העממי - אברהם דשא (פשנל), התיאטרון הורוד, תיאטרון אורנה פורת לילדים ולנוער ותיאטרון באר שבע. הוא השתתף גם בהצגות ביידיש, בסרטים ובתוכניות טלוויזיה.
ב-18 בפברואר 2016 נפטר פורמן, בבית החולים בנהריה, בגיל 72, לאחר מאבק במחלת ריאות חסימתית כרונית. הותיר אחריו שני בנים ושישה נכדים. הובא למנוחות בבית העלמין של קיבוץ יסעור.
הצגות, סדרות וסרטים בהם השתתף > בתיאטרון

בתיאטרון הבימה
"הכל יחסי", 1971
"משחק החלומות", 1971
"פר גינט", 1971
"צוואתו של כלב", 1972
"שלום שלום ואין שלום", 1973
"מות דנטון", 1974
"מק-בט", 1975
"בני ערובה", 1975
"דרייפוס", 1975
"האוצר", 1975
במסגרת החמאם
"המגילה", 1965
"ריצ'רד השלישי", 1967
"הצמא והרעב", 1966
במסגרת פסטיבל עכו לתיאטרון אחר
"מיסטריה אמריקאית בין A ל-B", מאת יוסף מונדי ובבימויו, 1984
בתיאטרון באר שבע
"אגדות מיער וינה"
"אופרת הקבצנים"
"עקרונות הכתיבה" (1988)
"טובת המולדת"
"הביצה"
"שם המשחק"
"דון ז`ואן"
"מפיסטו"
"מהומה רבה על לא דבר" (1990)
"כטוב בעיניכם"
"אנה פרנק"
"כולם היו בני"
"הלילה ה-12"
"זינגר" (1992)
"יתוש בראש" (1993)
"הוא הלך בשדות" (1993)
"מ. בטרפליי" (1993)
"קיץ ועשן"
"בית מלאכה"
"סוחרי התהילה" (2004)
"קומדיה של טעויות" (2009)
"צייד המכשפות" (2013)
"כסף קל"
"אשת האופה"
"חלום ליל קיץ"
"פילדלפיה אני בא!"
"המלאך הכחול"
"פרלוד לנשיקה"
"אקווס"
"יש לי כנרת"
"הנסיכה והרועה" (הצגת ילדים).
הצגות, סדרות וסרטים בהם השתתף > בקולנוע ובטלוויזיה

1964 - סאלח שבתי
1967 - ארבינקא
1968 - טוביה ושבע בנותיו
1973 - הבית ברחוב שלוש
1973 - חגיגה לעיניים
1974 - שרית
1976 - איזה יופי של צרות!
1979 - לא לעלות יותר
1979 - שלאגר
1981 - עם ישראל חי
1984 - ספר נשים
1991 - קשר משפחתי
1992 - עניין של זמן
1994 - פאפא, סדרת טלוויזיה
1994 - משפט קסטנר
1995 - סיטון
1997 - קו 300
1998 - שמש
1999 - המכתב שהגיע בזמן
2000 - החבר'ה הטובים
2011 - הערת שוליים
2011 - גיא אוני
2011 - השועלים
2011 - החברים של נאור
2012 - ד"ר פומרנץ.
הצגות, סדרות וסרטים בהם השתתף > סדרות טלוויזיה וסרטים בהם דיבב

1978 - הדבורה מאיה
1984 - הלב
1986 - הרוח בערבי הנחל
1988 - המסע לעמק החלומות
1988 - אוליבר וחבורתו
1990 - היפהפייה והיחפן
1990 - בת הים הקטנה
1991 - אגדות ברווזים הסרט: אוצר המנורה האבודה
1991 - היפה והחיה
1992 - הגומונים
1992 - להיטים מצוירים משלנו
1993 - הרפתקאות זאק וקריסטה בפרנגלי
1994 - עולם סחרחר
1994 - אצבעונית
1994 - סנדוקאן
1994 - חוות קוקוריקו
1994 - היפהפייה הנרדמת
1994 - חתולים בצמרת
1994 - אגדת פנג הלבן
1995 - אגדות קסומות
1995 - חבורת פינג
1997 - הרקולס
1999 - בילבי
2000 - טיטאן AE
2000 - בת הים הקטנה 2: השיבה לים
2002 - כוכב המטמון
2003 - סינבד: אגדת שבעת הימים
2005 - מרי פופינס
2007 - סוס המים
2008 - מדגסקר 2.